ro hu hu hu hu hu hu hu hu hu hu ro hu hu hu hu ro hu hu hu hu hu it hu hu hu ceb hu la hu hu hu hu hu hu hu hu hu hu hu hu hu hu hu hu hu hu hu en en en en en en en en en en en en uk en en en en en en en en en en hu en en en hu hu hu hu hu hu hu hu hu hu hu hu hu hu hu hu hu
Iunia Claudilla (vagy Iunia Claudia; † i. sz 34, 36 vagy 37),[1][2] Caligula római császár első felesége volt, aki meghalt még férje trónra lépése előtt.
Iunia Claudilla 16. századi ábrázolása
A Wikimédia Commons tartalmaz Iunia Claudilla témájú médiaállományokat.
Apja Marcus Iunius Silanus volt,[1] egy tekintélyes római szenátor, Tiberius császár közeli barátja.[3] Nővére, Iunia Silana Caligula húgának, Agrippinának volt a barátnője.[4] Egyes feltételezések szerint anyja a Claudia gensből származott és talán Tiberiusnak is rokona volt.[5] Más vélemények szerint apján keresztül volt Tiberius rokona.[6] Valószínűleg közeli rokonságába tartozott Appius Iunius Silanus, akit később Messalina gyilkoltatott meg.[7]
Caligulával való házassága Tiberius kezdeményezésére történt.[4] A császár választásának háttere nem ismert. Caligula bátyjai a császári dinasztiából házasodtak, így - bár a menyasszony tekintélyes arisztokrata családból származott - ennek a dinasztikus kapcsolatnak kisebb volt a presztízse. Talán már nem maradt megfelelő korú és rangú lány a számára és Tiberius nem akarta valamelyik bátyja özvegyével összeházasítani.[3] Az is felmerülhet, hogy - lévén Silanus Tiberius hű támogatója - így akarta jobban ellenőrzése alá vonni a trónörökös Caligulát.[8]
Az esküvőre Antiumban került sor vagy 31-ben (Seianus kegyvesztett lett)[9] vagy 33-ban (amikor a volt császári kegyenc valamennyi támogatójával leszámoltak)[1] Utóbbi esetben a ceremóniára július közepe és augusztus közepe között kerülhetett sor.[10] Az eseményen maga Tiberius is részt vett, ami nagy megtiszteltetés volt, mert az öreg császár ideje nagy részét Caprin töltötte.[11] Claudilla valószínűleg követte férjét, aki szintén a Capri-beli császári palotákban lakott.[12]
Claudilla első szülésébe mind ő, mind a gyermeke belehalt.[13] Halálának éve nem ismert, feltételezések szerint 34-ben,[14] 36-ban,[15] vagy 37 elején történhetett.[16] Cassius Dio szerint Caligula még előtte elvált tőle, más történetírók azonban nem erősítik meg ezt az állítását.[17][18]
A rendelkezésre álló források alapján nehéz megítélni halálának hatását Caligulára,[3] aki a jelek szerint csak ezután kezdte el viszonyát Ennia Thrasyllával, Macro testőrparancsnok feleségével.[19][20] Dio és Tacitus is azt állítja, hogy Macro maga mutatta be neki a feleségét, így feltételezhető, hogy a testőrparancsnok Caligula esendő lelkiállapotát akarta kihasználni, hogy Ennia vigasztalása által befolyást szerezzen az ifjú trónörökös felett.[12]
Egyes, nem megbízható ókori források szerint Caligula azért utasította öngyilkosságra apósát 37-ben, hogy Claudillának fájdalmat okozzon.[21]
Claudilla arcképével nem bocsátottak ki pénzérméket, mivel még azelőtt meghalt, hogy férje trónra lépett volna (bár hamis pénzeken szerepelt).[22][23]
↑ a b c Barrett (1989), p. 32
↑ Tacitus, Book 6 p20
↑ a b c Winterling, Aloys. Caligula: A Biography. Univ of California Press, 45. o. (2015). ISBN 9780520287594
↑ a b Baring-Gould, Sabine. The Tragedy of the Caesars: A Study of the Characters of the Caesars of the Julian and Claudian Houses. Scribner, 355. o. (1895)
↑ Craven, Maxwell. The Imperial Families of Ancient Rome. Fonthill Media (2019)
↑ Barrett, Anthony A.. Caligula: The Corruption of Power, Roman Imperial Biographies. Routledge, 32. o. (2002). ISBN 9781134609888
↑ Wiseman, Timothy Peter. Roman Studies: Literary and Historical, illustrated, Collected classical papers, University of Michigan: F. Cairns, 89. o. (1987). ISBN 9780905205625
↑ The Cambridge Ancient History, illustrated, reworked, Cambridge University Press, 219. o. (1996). ISBN 9780521264303
↑ (1998) „Caligula and his Wives”. Latomus 57 (1), 109–126. o.
↑ Sekunda, Nick. Corolla Cosmo Rodewald. Foundation for the Development of Gdańsk University, 154. o. (2007). ISBN 9788375310603
↑ Barrett, Anthony. Lives of the Caesars. Wiley, 62. o. (2008). ISBN 9781405127554
↑ a b Barrett, Anthony A.. Caligula: The Corruption of Power, Roman Imperial Biographies. Routledge, 34. o. (2002). ISBN 9781134609888
↑ Ferrill (1991), p. 90
↑ Ferrill (1991), p. 106
↑ Garzetti (1974), p. 86
↑ Smallwood, Edith Mary. Philonis Alexandrini Legatio Ad Gaium. Brill Archive, 13. o. (1970)
↑ Wardle, David. Suetonius' Life of Caligula: A Commentary, Collection Latomus: Revue d'études latines. University of Michigan: Latomus, 145. o. (1994). ISBN 9782870311653
↑ Winterling, Aloys. Caligula: A Biography. Univ of California Press, 48. o. (2015). ISBN 9780520287594
↑ Adams, Geoff W.. The Roman Emperor Gaius "Caligula" and His Hellenistic Aspirations. Universal-Publishers, 136. o. (2007). ISBN 9781599424231
↑ Baring-Gould, Sabine. The Tragedy of the Caesars: A Study of the Characters of the Caesars of the Julian and Claudian Houses. Scribner, 399. o. (1895)
↑ Mathews, George D.. The Coinages of the World: Ancient and Modern. Scott & Company, 279. o. (1876)
↑ Humphreys, Henry Noel. The Coin Collector ́s Manual, or guide to the numismatic student in the formation of a cabinet of coins. H.G. Bohn, 639. o. (1853)
Barrett, Anthony A. (1989). Caligula: The Corruption of Power. New Haven: Yale University Press. ISBN 0-300-04653-7.
Ferrill, Arther (1991) Caligula: Emperor of Rome. New York: Thames and Hudson. ISBN 0-500-25112-6.
Garzetti, Albino (1976) From Tiberius to the Antonines: A History of the Roman Empire from AD 12-192. London: Methuen & Co. LTD. ISBN 0-416-70480-8.
Ez a szócikk részben vagy egészben a Junia Claudilla című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Ókorportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Iunia_Claudilla&oldid=24584691”
Utoljára szerkesztve 2022. január 15., 07:57-kor
A lap utolsó módosítása: 2022. január 15., 07:57
A lap szövege CC BY-SA 3.0 alatt érhető el, ha nincs külön jelölve.